Ptolemėjų dinastija

**Ptolemėjų dinastija** (t. pat *Lagidai*, pagal Laguso, spėjamo Ptolemėjo I tėvo vardą)) – Egipto valdovų dinastija nuo 323 m. pr. m. e. iki 30 m. pr. e. m. (Egipto žlugimo).

## Kilmė

Ptolemėjų dinastija iškilo po Aleksandro Didžiojo mirties kaip generolo Ptolemėjo palikuonys. Per Babilono padalinimą 323 m. pr. m. e. Ptolemėjas tapo Egipto vietininku (satrapu). Po Aleksandro IV Makedoniečio nužudymo, Ptolemėjas pasiskelbė Egipto karaliumi. Valdydami laikėsi graikiškosios tradicijos, plėtojo, skatino ir saugojo helenizmo kultūrą. Jie taip pat išlaikė ir skatino senovės Egipto religiją bei papročius. Visi dinastijos valdovai vadinosi Ptolemėjais, o jų žmonų, kurios dažnai buvo ir sesės, vardai dažnai buvo Kleopatra, Berenikė, Arsinė.

Dinastijos įkūrėjas Ptolemėjus I pagrobė iš Babilono Aleksandro Didžiojo kūną ir Aleksandrijoje jam pastatė mauzoliejų, kur jis ir buvo palaidotas.

Valdymo metu sostinė buvo Aleksandrija.
Dinastija žlugo apie 30 m. pr. m. e., Kleopatrai VII pralaimėjus Augustui.

## Ptolomėjų valdovai ir jų žmonos

* Ptolemėjas I Soteras (303 m. pr. m. e. – 285 m. pr. m. e.) žmonos: Taisė (tikriausiai), Artakama, Eurydikė Egiptietė, Berenikė I
* Ptolemėjas II Filadefas (285 m. pr. m. e. – 246 m. pr. m. e.) žmonos: Arsinė I, Arsinė II
* Ptolemėjas III Euergetas I (246 m. pr. m. e. – 221 m. pr. m. e.) žmona Berenikė II
* Ptolemėjas IV Filopatoras (221 m. pr. m. e. – 203 m. pr. m. e.) žmona Arsinė III
* Ptolemėjas V Epifanas (203 m. pr. m. e. – 181 m. pr. m. e.) žmona Kleopatra I
* Ptolemėjas VI Filomėtoras (181 m. pr. m. e. – 164 m. pr. m. e., 163 m. pr. m. e. – 145 m. pr. m. e.) žmona Kleopatra II
* Ptolemėjas VII Naujasis Filopatoras I (nevaldė)
* Ptolemėjas VIII Euergetas II (170 m. pr. m. e. – 163 m. pr. m. e., 145 m. pr. m. e. – 116 m. pr. m. e.) žmonos Kleopatra II ir Kleopatra III
* Kleopatra II (131 m. pr. m. e. – 127 m. pr. m. e.) kaip Ptolemėjo VIII varžovė dėl sosto
* Kleopatra III (116 m. pr. m. e. – 101 m. pr. m. e.) valdė su Ptolemaju IX (116 m. pr. m. e. – 107 m. pr. m. e.) ir Ptolemėju X (107 m. pr. m. e. – 101 m. pr. m. e.)
* Ptolemėjas IX Soteras II (116 m. pr. m. e. – 107 m. pr. m. e., 88 m. pr. m. e. – 81 m. pr. m. e.), žmonos Kleopatra IV ir Kleopatra Selenė, pirmo valdymo metu valdė su Kleopatra III
* Ptolemėjas X Aleksandras I (107 m. pr. m. e. – 88 m. pr. m. e.) žmonos Kleopatra Selenė ir Berenikė III, valdė su Kleopatra III iki 101 m. pr. m. e.
* Berenikė III (81 m. pr. m. e. – 80 m. pr. m. e.)
* Ptolemėjas XI (80 m. pr. m. e.) vedė ir valdė su Berenike III, o ją nužudęs valdė tik 19 dienų
* Ptolemėjas XII Naujasis Dionisas (80 m. pr. m. e. – 58 m. pr. m. e., 55 m. pr. m. e. – 51 m. pr. m. e.), žmona Kleopatra V
* Kleopatra V (58 m. pr. m. e. – 57 m. pr. m. e.) valdė su Berenike IV (58 m. pr. m. e. – 55 m. pr. m. e.) ir Kleopatra VI (58 m. pr. m. e.)
* Kleopatra VII **Filopatora** (51 m. pr. m. e. – 30 m. pr. m. e.) valdė su Ptolemėju XIII (51 m. pr. m. e. – 47 m. pr. m. e.), Ptolemėju XIV (47 m. pr. m. e. – 44 m. pr. m. e.), Ptolemėju XV (44 m. pr. m. e. – 30 m. pr. m. e.).
* Arsinė IV (48 m. pr. m. e. – 47 m. pr. m. e.) kaip Kleopatros VII varžovė dėl sosto

## Ptolemėjų šeimos medis

## Nuorodos
* E. R. Bevan, Ptolemėjų rūmai